Գերհարդ Բաստ

**Գերհարդ Բաստ** (, ), ավստրիացի իրավաբան, ՍՍ կազմակերպության շտուրմբանֆյուրեր, գեստապոյի աշխատակից և անվտանգության ոստիկանության։

## Կենսագրություն
Գերհարդ Բաստը ծնվել է 1911 թվականի հունվարի 12-ին, ծագումով գերմանացի իրավաբան Ռուդոլֆ Բաստի ընտանիքում։ 1912 թվականին ընտանիքի հետ տեղափոխվել է Ամշտետտեն։ Հաճախել է Վելսի հումանիտար գիմնազիան, որն ավարտել է 1929 թվականին։ Գրացի Կառլի և Ֆրանցի համալսարանում սովորել է կառավարում, դարձել է նույն համալսարանի «Գերմանիա Գրաց» ուսանողական համայնքի անդամ։ 1935 թվականի դեկտեմբերի 10-ին ստացել է իրավագիտության դոկտորի աստիճան։

1931 թվականի հոկտեմբերի 30-ին նա միացել է Նացիոնալ-սոցիալիստական գերմանական բանվորական կուսակցությանը (տոմս թիվ 612972) և ծառայության է անցել ՍՍ կազմակերպությունում (թիվ 23064)։ Համալսարանն ավարտելուց հետո աշխատել է Սենտ Պյոլտենի շրջանային դատարանում, սակայն 1936 թվականի հունվարի 27-ին նացիստական կուսակցության անդամ լինելու պատճառով ազատվել է աշխատանքից։ Հետագայում նա աշխատել է իր հոր գրասենյակում, որը նույնպես եղել է հավատարիմ նացիոնալ-սոցիալիստ։

1938 թվականի մարտի 20-ին ծառայության է անցել գեստապոյում, ծառայել է Գրացի գեստապոյի դեպարտամենտում, որտեղ 1939 թվականին դարձել է նացիստական ռեժիմի հակառակորդների հետաքննության դեմ պայքարի վարչության պետ։ 1940 թվականի մայիսին տեղափոխվել է Կոբլենցի գեստապոյի բաժանմունք։ 1941 թվականի հունվարից զբաղեցրել է Լինցի գեստապոյի ղեկավարի տեղակալի պաշտոնը, 1941 թվականի հունիսի 23-ին՝ Մյունստերի գեստապոյի ղեկավարի տեղակալի պաշտոնը։ Այդ պաշտոնում նա մասնակցել է հրեաների արտաքսմանը Մյունսթերից Ռիգայի գետտո և լեհ հարկադիր աշխատողների սպանությանը։

Բաստը ներգրավված է եղել հրեաների, պարտիզանների և քաղաքացիական անձանց սպանության մեջ։ 1943 թվականի հունվարին կրկին տեղափոխվել է Լինց, որտեղ գլխավորել է գեստապոյի ղեկավարի պաշտոնը։ 1943 թվականի նոյեմբերի 14-ին նա որսի ժամանակ պատահաբար կրակել է 12-ամյա տղային՝ Ալոիս Կլաուբաուֆին և սպանել նրան։ 1944 թվականի մայիսի 31-ին Վիեննայի ՍՍ-ի և ոստիկանության դատարանը Բաստին դատապարտել է չորս ամսվա ազատազրկման, սակայն ՍՍ-ի ղեկավար Հայնրիխ Հիմլերը նրան ներում է շնորհել և ուղարկել Արևելք։ 1944 թվականի հունիսից ղեկավարել է այնզացգրուպի 7ա զոնդեր կոմանդան։ 1944 թվականի սեպտեմբերին ստորաբաժանման մնացած անդամների հետ Բաստը տեղափոխվել է Սլովակիա, որտեղ կռվել է պարտիզանների դեմ։

Պատերազմի ավարտից հետո նա թաքնվել է Ավստրիայում։ Նա մինչև 1946 թվականի աշնանը ապաստան է գտել Հարավային Տիրոլում գտնվող մի ֆերմերի մոտ։ 1947 թվականի մարտի սկզբին ժամանել է Հռոմ։ Բաստը մտադրվել է փախչել Պարագվայ։ 1947 թվականի մարտի 5-ին Կարմիր Խաչից անձնագիր է ստացել Ֆրանց Գեյերի անունով։ 1947 թվականի մարտի 9-ին Բրենների լեռնանցքով Ավստրիայի սահմանը հատելիս սպանվել և կողոպտվել է իր ուղեկցորդ Ռուդոլֆ Գրասշտայների կողմից։ 1949 թվականին Ռուդոլֆ Գրասշտայները սպանության և կողոպուտի համար դատապարտվել է 30 տարվա ազատազրկման։

Ավստրիացի գրող Մարտին Փոլակը Գերհարդ Բաստի ապօրինի որդին է։ Փոլակը գրել է «Der Tote im Bunker. Bericht über meinen Vater» գիրքը, որը հրատարակվել է Վիեննայում 2004 թվականին։

## Գրականություն
### գերմաներեն

* 
* 
* 
* 
* 

## Ծանոթագրություններ

## Արտաքին հղումներ
* 
* Record of interrogation of Bast's father in 1947 in the archives of the IFZ (PDF; 2,6&nbsp;MB)
* Biography of Dr. Gerhard Bast

Կատեգորիա:Ավստրիացի իրավաբաններ
Կատեգորիա:Իրավաբանական գիտությունների դոկտորներ
Կատեգորիա:Երկրորդ համաշխարհային պատերազմին մասնակցած գերմանացիներ